Viborger Samler, 1836-05-29
Jndenlandske Efterretninger. J en Ny-York-Avis af 13de Februar 1836 findes en Artikel saalydende: "Arrest af Personer, mistænkte for Slavehandel. - Sidste Mandag begav vedkommende Retsbetjent, ledsaget af flere Toldofficianter, sig ifølge Angivelse, der var gjort til ham, til Dokken, for at tage den spanske Brig San Nicholas, fort af Capitain Auge Calsamilia, i Øiesyn, hvilket Fartøi, det var angivet, var udrustet som en Slavehandler, og skulde afgaae til Øen St. Thomas, og derfra til Kysten af Afrika, hvornæst det skulde vende tilbage til Øen Cuba eller Porto Rico med en Ladning Slaver. Skibets Udseende bestyrkede Formodningen og den erholdte Efterretning om dets Bestemmelse og Charakteer. Briggen var af omtrent 2 a 300 Tønders Drægtighed, havde Luger af Gitterværk, mange Vandfade med Jernbaand, og andre Redskaber, hvormed Skibet i den almindelige Handelstjeneste ikke udrustes. Der var ombord 25 Kasser Geværer og 500 Ottinger Krudt, samt en Ladning af Kalicoer og andre Varer, der sædvanlig bruges i Handlen paa Afrika. Paa Grund af disse Omstændigheder, og en Apotheker ved Navn Ruttersedelige Forklaring, hvorefter denne i Samtale med to af Briggen Matroser, der kom for at kjøbe Medicin i hans Apothek, havde faaet at vide af disse, at deres Bestemmelse var til Afrika, efter en Ladning Slaver, eftersøgte man Capitainen og Mandskabet, og var saa heldig at arrestere den Første og fem af de Sidste. Af det optagne Forhør erfares det, at Briggen San Nicholas ankom til Ny-York den 25de November f. A. fra Trinidad paa Cuba, udrustet, bevæbnet og ladet, som foran meldt, at den havde en Besætning af 15 Mand, og hvis Jsen ei havde forhindret det, forlængst vilde have afseilet til St. Thomas, for der at forøge Besætningen til 50 Mand, og derfra afgaae til Kysten af Afrika, som de to Matroser sagde, for en Ladning Slaver, hvoraf den kunde indtage omtrent 600. En af Mandskabet erklærede, at han havde gjort en Reise med Briggen, da den bragte en Ladning af 500 Slaver fra Afrika til Vestindien, hvor de fordeelagtigt vare solgte. Capitainen blev paalagt at stille 5000 Dollars Sikkerhed for sit personlige Møde ved Sagens yderligere Foretagelse, og de to Matroser, som vare blevne angivne af Apothekeren, anholdtes til Sagens Anlæg." - Hvis det, som vil ikke betvivle, forholdt sig rigtigt, at hiint Fartøi skulde have gaaet til den danske Øe St. Thomas, for at complettere sin Udrustning, saa synes det klart, at end ikke det sidste Lovbud angaaende Negerhandlens Undertrykkelse, nemlig Forordn. 3die Juli 1835, er tilstrækkeligt til at standse sligt Uvæsen der Havnen, og det uagtet saavel Embedsmænd, som andre Borgere, der paa nogen Maade bidrage til sligt forbryderisk Foretagende, ere tilkjendte ganske alvorlige Straffet i hiin Lov. For Menneskelighedens Skyld haabe vi, at der dog engang vil blive statueret, et Exempel, naar Leilighed gives. Forresten beklage, vi, at den omtalte Brig er kom til St. Thomas, da vi ikke betvivle, at vore der krydsende Orlogsmænd baade kunde, vilde og turde have kjendt dens Charakteer, og at vi da skulde have hørt om en liden Bedrift, til Afvexling i deres altfor fredelige og uskadelige Gang der imellem Øerne. (Kbhvnsp.)¬